google/wiki40b huggingface dataset:
Universiti Malaya

Universiti Malaya (forkortet UM, historisk også Malaya) er et offentlig universitet i Kuala Lumpur i Malaysia. Det er Malaysias eldste og mest anerkjente universitet. Det ble grunnlagt i sin nåværende form i 1949, men har røtter tilbake til et medisinsk fakultet grunnlagt i 1905.
NM i kappgang 2011

NM i kappgang 2011 var en del av NM i friidrett 2011, men ble arrangert som et eget stevne i Bergen 4. – 5. juni 2011. 
Lørdag ble det konkurrert på bane, på Arna Idrettspark, og søndag var det landeveisløp i «Gamle Osbanetraseen» i Rådalen.
Solan, Ludvig og Gurin med reverompa (album)

Solan, Ludvig og Gurin med reverompa er et musikkalbum med mange artister og skuespillere, utgitt i 1998. Albumet innholdt fortellingen og sanger fra filmen med samme navn.
Parobages

Utbredelse

Arten lever i Vest-Malaysia.
Tayug

Tayug (Bayan ng Tayug) er en kommune i Filippinene. Kommunen ligger på øya Luzon, og tilhører provinsen Pangasinan. Folkemengden var i 2015 på 43 149 innbyggere.
Elvene Agno og Cabitongan flyter gjennom kommunen. Landet er flatt, og jordbruk er hovednæringsvei. 
Byens navn kommer av at det stod et bacayaotre på stedet, så høyt at det ble kalt «Layug» på ilokano. Uttalen ble senere forvansket til Tayug.
Grunnkretser i Hurdal kommune

Grunnkretser i Hurdal kommune er delområder og grunnkretser som seksjonerer Hurdal kommune, Akershus, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Anne Felberg

Liv og virke

Felberg er utdannet ved Østlandets Musikkonservatorium og studerte sang med blant andre Marit Isene og  Ingrid Bjoner. Hun debuterte i Universitetets Aula i 1996.
Hun har vært ansatt i Operakoret, og medvirket gjennom mange år som korist i flere tusen forestillinger. Som solist ved Den norske opera har hun blant annet hatt mezzorollene i Per Nørgårds Det Guddommelige Tivoli, Mrs. Eynsford-Hill i My Fair Lady, Giovanna i Rigoletto og Praskowia i Den glade enke. Felberg holder også kirkekonserter, operakonserter og liederaftener.
François Cheng

Liv og virke

Cheng stammer fra en litteratfamilie og studerte først ved Nanjinguniversitetet. Motivert av begeistring for fransk språk og kultur, flyttet han til Frankrike i 1948 og fikk fransk statsborgerskap i 1973. Hans karriere der har for det meste vært i universitetsmiljø, blant annet som språklærer ved École des langues orientales i Paris. Han ble innvalgt til Det franske akademi, Académie française, i 2002 som den første av asiatisk opprinnelse.
Hans første litterære arbeider var om kinesisk poesi og maleri, og siden slutten av 1960-tallet har arbeid nært med psykoanalytikeren Jacques Lacan med tekster fra klassisk kinesisk litteratur. Senere skrev han egen poesi før han også debuterte som romanforfatter. Han var vinner av prisen Prix Femina i 1998 for Le Dit de Tianyi («Fortellingen om Tianyi») (Paris, 1998). Siden 2008 har han vært medlem av Stiftelsen Chiracs æreskomite. Hans datter er sinologen og forfatteren Anne Cheng.
Søndre Sermilik

Søndre Sermilik er en fjord i Kujalleq kommune på sydkysten av Grønland.
Fjorden er 80 km lang.

Kilder

Gazetteer of Greenland – Per Ivar Haug, UBiT (Universitetsbiblioteket i Trondheim), august 2005, ISBN 82-7113-114-1
Leopoldstadt

Leopoldstadt («Leopold-byen») er det 2. av Wiens 23 distrikter. 
Per 2001 hadde distriktet 90 914 innbyggere fordelt på 19,27 km². Det ligger midt i hjertet av byen, og utgjør sammen distriktet Brigittenau en stor øy som omringes av Donaukanalen og Donau. Det er oppkalt etter den tysk-romerske keiseren Leopold I (1640–1705). På grunn av sin relativt høye andel jøder (38,5% i 1923, dvs før holocaust), fikk Leopoldstadt tilnavnet Mazzesinsel (Matzoh-øya).
Jostein Rensel

Bakgrunn og utdannelse

Rensel er halvt halling og ringeriking fra Buskerud. Familien bodde i Gol da Jostein ble født på Ringerike Sykehus. Etter noen år flyttet familien til Konnerud (Drammen) og senere til Mjøndalen i Nedre Eiker. Da Jostein begynte på skolen flyttet familien til Hønefoss der han vokste opp.  
Han gikk allmennfag på Ringerike gymnas og utdannet seg til grafisk designer på Folkeuniversitetet Bærum mens han etablerte seg som avdelingsleder i Lauritzen Bokhandel, som senere ble Norli-gruppen. Deretter har han jobbet som salgs- og markedsansvarlig, grafiker og konsulent i næringslivet. I 2010 ble Jostein ferdig sertifisert konsulent innen ledertrening og organisasjonsutvikling for den nordiske organisasjonen Euro Academy (Stockholm). Fra 2011 til 2016 jobbet Rensel i MAF, som Marketing & Communication Manager. I 2016 begynte han i en stilling som prosjektleder i Drammensregionens Næringsforening. Per 2019 er han strategisk rådgiver i kommunikasjonsbyrået Godt Sagt i Drammen.

Politisk arbeid

Rensel ble i januar 2015 valgt til leder for Røyken KrF. I kommunevalget 2015 ble han valgt inn som 1.vara i kommunestyret. I perioden 2015-2019 har han fungert som nestleder i Røyken kommunes næringsutvalg og medlem av det kommunale oppvekstutvalget. I april 2016 ble han også valgt til nestleder i Buskerud KrF. På KrFs nominasjonsmøte i oktober 2016 ble Rensel enstemmig valgt som partiets førstekandidat ved Stortingsvalget 2017. Cathrin Janøy (34) fra Nedre Eiker stod som nummer to på samme liste, og Mats Harjo Skaar (26) fra Lier som nummer tre.I juni 2018 ble Jostein Rensel valgt som ny leder for Nye Asker KrF; det var da klart at Hurum, Røyken og Asker ville bli slått sammen til en ny kommune i 2020. På partiets nominasjonsmøte i februar 2019 ble Rensel valgt til Nye Asker KrFs 1. kandidat til parti kommunevalget i september.
Xeranoplium

Utseende

Middelsstore, avlange, rødbrune til svarte trebukker. Oversiden er fint hårete. Antennene er tynne og oftest lengre enn kroppen. Pronotum er tønneformet. Dekkvingene er jevnbrede, beina middels lange med litt fortykkede lår.

Utbredelse

Slekten er for det meste utbredt i Mexico, men det forekommer én art i det sørvestlige USA og én på Cuba.
Mayo Doko

Landslaget

Mayo Doko spilte 1 landskamp for Japans kvinnelandslag.
Acanthobodilus

Utseende

Små (5 - 6 millimeter), avlange, litt matt, lysbrune gjødselbiller, hodet og midten av pronotum mørkere. Hodet er stort og bredt, skovlformet, med en svak innbuktning i midten foran. Pronotum er rektangulært, mye bredere enn langt, nokså grovt og kraftig punktert. Dekkvingene er litt rundede med rader av fine punkter.

Levevis

Disse billene lever trolig i møkk, men nesten ingenting er kjent med sikkerhet om biologien til denne arten, som er regnet som sjelden. De voksne billene er aktive i november og desember.

Utbredelse

Arten er utbredt i Palearktis (Sør- og Mellom-Europa og Øst-Asia).
Wadowice

Historie

Byen ble sannsynligvis grunnlagt i det 10. århundre, underlagt den schlesiske sidegrenen av det piastiske dynasti. Gniezno fikk byrettigheter i 1430 av Kasimir I av Oświęcim. Mellom 1313/1317 og 1445 tilhørte Wadowice det schlesiske Hertugdømmet Oświęcim, og etter 1445 Hertugdømmet Zator. Mot slutten av 1400-tallet kom byen under bøhmisk overhøyhet, men hertugdømmet ble raskt kjøpt av de polske kongene. I 1564 ble Gniezno del av Voivodskapet Kraków.
Etter Polens første deling i 1772 ble byen annektert av Østerrike og inkorporert i det nyoppståtte kongeriket Galicien og Lodomerien. På denne tiden oppstod betydelig industri i byen. Etter første verdenskrig i 1918 ble Wadowice del av det nye selvstendige Polen. Under andre verdenskrig ble byen annektert av Tyskland og navnet forandret til Frauenstadt. Den tyske okkupasjonen og rasepolitikken krevde livet til hundrevis av personer i regionen, og særlig prester, lærere og kunstnere ble myrdet i massehenrettelser. Flere hundre ble også fordrevet til Generalguvernementet for å gjøre plass til tyske innvandrere. Mellom 1941 og 1943 ble en getto opprettet i byen. Nesten den hele jødiske befolkningen (over 2 000 personer) ble drept, de fleste i den nærliggende konsentrasjonsleiren Auschwitz.
Norgesmesterskapet på ski 2008

Norgesmesterskapet på ski 2008 ble arrangert i Granåsen i Trondheim, og på Støren/ i Selbu (del 2). 
Mesterskapet gikk fra 30. januar til 3. februar (del 1), og 28. til 30. mars (del 2). 
50 km for menn og 30 km for kvinner ble arrangert i forbindelse med Rensfjellrennet i Selbu. Sør-Trøndelag Skikrets stod som arrangør av arrangementet, og det var første gang en skikrets var tildelt ski-NM.

3 x 5 km stafett

Dato: 3. februar
Tid: 12:00
Sted: Trondheim

3 x 10 km stafett

Dato: 3. februar
Tid: 13:10
Sted: Trondheim
Bowls under samveldelekene 1990

Bowls under de britiske samveldeleker 1990. Bowls var en av flere sporter under de fjortende samveldelekene som ble arrangert i Auckland på New Zealand i perioden 24. januar til 3. februar 1990. Det var trettende gangen som bowls var med på programmet i Samveldelekene. I lekene i 1990 ble det konkurrert i seks øvelser i bowls, single, par og firer for menn og detsamme for kvinner. Det var tredje gangen damer deltok i bowls i samveldelekene. Australia ble beste nasjon med tre gullmedaljer.
Prisopodidae

Utseende

Middelsstore til store, lange og tynne pinnedyr. Kroppen er noe flat og uthulet på undersiden, langs sidene med flakaktige utvekster. Dette, sammen med gråspraglete farge, gjør at de går i ett med lavkledte greiner, som de gjerne trykker seg mot.
På den andre siden kan enkelte arter være ganske fargerike.

Levevis

Man trodde en stund at de søramerikanske artene i slekten Prisopus levde i vann, men dette kom av en misforståelse eller muligens en oppdiktet historie. De kryper rundt på trestammer og greiner der de er godt kamuflert. Som andre spøkelsesinsekter er de planteetere.

Utbredelse

De fleste artene finnes i det nordlige Sør-Amerika, men underfamilien Korinninae lever i Sørøst-Asia og slekten Prisopus forekommer i det sørlige Afrika og Sørøst-Asia i tillegg til Sør-Amerika.
Niels Ludvig Westergaard

Liv

Han var sønn av en tømmermester fra Jylland. I 1833 gikk han ut av Borgerdydskolen i København og begynte deretter å studere språk ved Københavns Universitet. Etter hvert spesialiserte han seg på sanskrit under veiledning av Carl Theodor Johannsen. I 1838 fortsatte han studiene under Christian Lassen ved Universitetet i Bonn, hvor han også lærte avestisk (zend) og persisk. Her sluttet han vennskap med Otto Böhtlingk. I 1839 var han i England for å studere indiske manuskripter.
I 1841 fikk han et stipend som gjorde ham i stand til å besøke India, hvor han oppholdt seg til 1843. Han studerte blant annet parsernes språk, zend og pehlevi. Fra India dro han videre til Persia, hvor han oppdaget flere ukjente innskrifter, blant andre innskriftene ved Dareios' grav, Naksh-i-Rustam. Han oppsøkte også de siste zoroastrerne i Persia, gebrerne. Fra Persia reiste han i 1844 over grensen til Russland og over Moskva tilbake til København.
Samme år ble han utnevnt til lektor ved Københavns Universitet, og året etter til ekstraordinær professor. Han underviste særlig i sanskrit. 1867–1868 var han universitetets rektor.
Trehørningsvassdraget

Trehørningsvassdraget er et vassdrag i Bærumsmarka i Bærum, som strekker seg fra Trehørningen på Krokskogen via Byvatnet og Småvann til Aurevann og Veslelva. Vassdraget munner ut i Lomma og er dermed en del av Sandviksvassdraget.

Drikkevannforsyning i Bærum

Vassdraget er en sentral del i Bærums vannforsyning. I 1968 sprengte Bærum kommune en tunnel fra Søndre Heggelivatnet på Krokskogen til Trehørningen og økte dermed tilgangen på drikkevann til sitt ledningsnett.
Asker og Bærum Vannverk henter vann fra Trehørningen og Heggelivassdraget. Dette dekker omtrent 60 % av drikkevannsforsyningen i Bærum kommune, mens de resterende 40 % hentes fra Holsfjorden og et lite lokalt vannverk på Sollihøgda.
Johann Grueber

Johann Grueber (白乃心, Bái Nǎixīn, født 28. oktober 1623 i Linz i dagens Østerrike, død 30. september 1680 i Sárospatak i Ungarn) var en jesuitt som virket som misjonær i Kina og ellers huskes som en forskningsreisende.
Man vel lite om hans bakgrunn; muligens var han konvertitt fra protestantismen. I 1640 eller 1641 ble han medlem av jesuittordenen. I  1656 brøt han opp på sin første reise til Kina, der han i to år virket ved det keiserlige hoff i Beijing, sammen med Johann Adam Schall von Bell S.J. ved Det keiserlige astronomiske byrå. 
I 1661 ble han beordret tilbake til Roma, men på grunn av en nederlandsk skipsblokade var den vanlige sjøveien via Macao umulig. Grueber og hans belgiske ledsager Albert d'Orville bestemte seg da for å ta landveien om Tibet og India. De besøkte Lhasa og kunne gi Vesten de første brukbare informasjoner om byen, opplysninger som skulle stå seg i to hundre år som omtrent de eneste man hadde. I Agra døde D'Orville. Han fortsatte mot Europa, nå ledsaget av svaberen Heinrich Roth. De ankom Roma den 20. februar 1664.
Reisen vakte stor oppsikt, og jesuittpateren Athanasius Kircher beskrev den  detalj i sitt verk China illustrata av 1667.
De siste årene av sitt liv var Grueber feltkapellan i Transilvania.
Knekk

Knekk er et karamellaktig godteri som består av sirup, sukker og fløte som kokes sammen og
eventuelt tilsettes hakket mandel. 
Når blandingen har kokt sammen til en passende konsistens fordeles massen i små konfektformer hvor den
får stivne.
Aries 32

Aries 32 er en langkjølet, kutterrigget seilbåt konstruert av amerikaneren Thomas Gillmer. Båten er lik Roughwater 33 og Wetherly 32, som ble bygget i USA og i Taiwan i årene 1973 til 1985 i ca. 20 eksemplarer. Båten har et 32 fot langt skrog, en lengde i vannlinjen på 26 fot, den er 290cm bred, 150cm dyp og veier 7500 kg.
Eventyr i New York

Handling

Den vakre prinsessen Gisele blir forflyttet fra en tindrende eventyrverden av landets prins' grusomme mor til vår tids New York hvor hun får hjelp av advokaten Robert. Kort tid etter kommer hennes prins Edward til unnsetning.
Terrorangrepet i Dimona 2008

Angrepet

Angriperen utløste et bombebelte på et kjøpesenter. Israelsk politi skjøt og drepte en annen angriper før han kunne utløste sitt bombebelte. Én israelsk kvinne ble drept i angrepet, mens ni andre ble såret (én av dem kritisk). Det var det første «vellykkede» selvmordsangrepet mot israelske sivile siden terrorangrepet i Eilat 29. januar 2007.
Angriperne ble identifisert som Luay Laghwani (22) og Musa Arafat, begge fra byen Khan Yunis. Man tror disse reiste fra enten Gazastripen gjennom Sinai, eller fra den palestinske byen Hebron på Vestbredden.

Drepte og sårede

Den eneste drepte personen var 73 år gamle Lyuvov Razdol'skaya (russisk: Любовь Раздольская). Hun flyttet fra Tbilisi i Sovjetunionen til Israel i 1990 sammen med sin ektemann Edward Gedalin (russisk: Эдуард Гедалин). Begge jobbet på et fysikkakademi i den sovjetiske republikken Georgia. I Israel jobbet de på fysikkavdelingen av Ben-Gurion-universitetet i Negev. Gedalin ble kritisk skadd i angrepet og ble innlagt på Soroka universitetssykehus i Beer Sheva.
Mole poblano

Mole poblano er Mexicos nasjonalrett. Ordet mole er betegnelsen på en tykk saus i Mexico, mens poblano er adjektivet til byen Puebla, en av Mexicos større byer.
Mole poblano oppsto på 1700-tallet, og ifølge historien skulle en biskop overnatte hos nonnene i Santa Rosa-klosteret i Puebla. Besøket kom overraskende på, og dermed måtte nonnene slå noe sammen av det de hadde. Sjokolade og ulike chilier ble blandet på en ny måte. Denne sausen falt i smak hos biskopen, og har blitt en av klassikerne i det meksikanske kjøkken. Gryta hvor den første mole poblano ble laget, kan ennå sees i klosterkjøkkenet.
Mole lages av en rekke ulike chilier som ristes og skrelles, videre av ristede, finhakkede peanøtter, ristede, finhakkede sesamfrø og rosiner, samt en del ulike krydder. Siden hver enkelt ingrediens må ristes separat, er det svært tidkrevende. Så tilsettes sjokolade og kyllingkraft. Etter lang tids koking er sausen tilnærmet svart. Sausen serveres over kylling, kalkun eller svin, og mole brukes gjerne til enchilada eller andre meksikanske tortilla-spesialiteter.
I Mexico kan mole kjøpes som en masse, og så tilsettes kraft. Dermed sparer man seg mye arbeid.
Hippie

Hippie er en betegnelse på en  deltaker i hippiebevegelsen, en ungdoms- og protestbevegelse som vokste frem på midten av 1960-tallet som en videreutvikling  av beat-generasjonen i USA og Europa. Hippiene, også ofte kalt «blomsterbarna», protesterte mot det materialistiske samfunnet og dets fokus på forbruk. Hippiebevegelsen søkte å utvikle  både  politiske, åndelige   og kulturelle alternativer. Det utgjorde en motkulturell grasrotbevegelse, med alternative  ideer, symboler og stiluttrykk. 
Hippiene skapte, ofte inspiret av psykedeliske midler som LSD og marihuana,  viktige nye kunstneriske  uttrykk, spesielt innen  rockemusikk.

Ordbakgrunn

Begrepet «hippie» kom fra det engelske ordet «hip». Dette var amerikansk beatnikslang for en person som var «med i tiden». Ordet hippie opptrer i Jack Kerouacs roman På kjøret (On the Road) fra 1957.
Google Maps

Google Transit

Google Transit er en del av Google Maps og tilbyr bl.a. ruteplanlegging for kolletivtrafikk. Tjenesten har vært tilgjengelig siden 2005. I 2011 begynte tjenesten å få dekning i Norge, først i Rogaland og så for NSBs strekninger. I 2012 vedtok bystyret i Oslo at Oslo skulle få dekning. Dette skjedde på bakgrunn av en underskriftskampanje fra 2010. Ruteforslag for Oslo og Akershus ble tilgjengelig i løsningen i april 2013.

Visste du at

Google Street View viser ikke kjennemerke for biler. Rundt om i verden kan man se noen som ikke har blitt dekket. Sommeren 2009 angrep to froskemenn Google-bilen. Man kan se Google-bilen i et speil. I Tromsø ved Tromsøbrua kan man se Google-bilen som en Opel Astra, rød og noen klistemerker.
Eukalyptuspåfuglspinner

Utseende

En stor (vingespenn 120 – 150 mm) spinner med gulbrune vinger. Både forvingen og bakvingen har en rød øyeflekk. Larven er lysgrønn med gule, kjegleformede utvekster som i spissen har en kvast av hår.

Levevis

Larvene lever helst på eukalyptus, men de kan også finnes på ulike innførte treslag. Når larven er utvokst, spinner den seg inn i en mørkebrun kokong festet til en gren eller kvist.

Et viktig gjennombrudd

Den første kontinuerlige cellekultur basert på celler fra insekter kom fra eukalyptuspåfuglspinneren. I 1962 lyktes det forskere fra forskningsinstituttet CSIRO å etablere en laboratoriekultur av celler fra denne spinneren.
297. luftvernbrigade

297. luftvernbrigade er en luftvernbrigade i det russiske forsvaret som er underlagt 2. garde-armé fra Russland.  Brigaden er forlagt til Leonidovka, Penza oblast.
McKee-troféet

McKee-troféet,  eller Trans-Canada Trophy, også kjent som McKee Trophy, administreres av Canadian  Aeronautics and Space Institute, og gis til en kanadisk statsborger som har utført «en fremragende, banebrytende prestasjoner innen romfartoperasjoner, enten en enkeltståene prestasjon, eller over flere år». (who has made an outstanding, contemporary achievement in aerospace operations, whether a single act within the year prior to the award or a sustained level of performance over a period of several years). Prisen ble grunnlagt i 1927 av James Dalzell McKee (1893-1927) og er den eldste luftfartspris i Canada.

Historie

I 1926 fløy squadron leader Albert Earl Godfrey og McKee fra Royal Canadian Air Force (RCAF) sammen i et Douglas MO-2B sjøfly fra Montréal, Québec til Vancouver, Britisk Columbia. I forbindelse med denne flyturen ble det besluttet å opprette et "Trans-Canada Trophy" til minne om denne flyvningen. I takknemlighet til  RCAF og Ontario Provinsial Air Services, ba McKee fikk som fikk troféet om at det ble delt ut hvert år til den personen som har gitt det beste bidraget til luftfart i Canada. McKee sørget for at en kopi ble gitt den andre flyveren.
Regjeringen bestemte så at troféet skulle gis til en person som Department of National Defence pekte ut. Departementer kontrollerte alle sider ved luftfarten på den tiden, både militært og sivilt. I 1971 ble administrasjonen av McKee Trophy overført til Canadian Aeronautics and Space Institute.
Kozlov Nunataks

Kozlov Nunataks er en gruppe nunataker som ligger 15 km nord for Mount Parviainen i Tula Mountains i Enderby Land. Nunatakene ble besøkt av geologer fra Den sovjetiske antarktisekspedisjonen i 1961–62, som ga dem navn etter den sovjetisk piloten M.I. Kozlov.
Tjerand

Tjerand er et mannsnavn, som er en variant av Hjarrand. Navnet betyr «sverdmannen». Navnet har sin opprinnelse i norrønt Hjarrandr og den eldre formen Hjarrandi, en variant av gammelhøytysk Herrant. Navnet utviklet seg i Norge til Kjerand og Kjerrand, særlig på Sørvestlandet, der skrivemåten også ble til Tjerand, fordi lydene kj og tj uttales likt. En annen form av navnet er Jarand, særlig benyttet i Aust-Agder og Telemark.
I 2011 var det 49 menn i Norge med Tjerand som første fornavn.
Tongcheng (Anqing)

Tongcheng (kinesisk: 桐城; pinyin: Tóngchéng) er et byfylke i byprefekturet Anqing i provinsen Anhui i Folkerepublikken Kina.
Befolkningen var på 772 866 innbyggere i 1999.

Samferdsel

Kinas riksvei 206, som går gjennom Tongcheng, løper fra kystbyen Yantai til kystbyen Shantou i provinsen Guangdong. Den løper gjennom provinsene Shandong, Jiangsu, Anhui, Jiangxi og til slutt Guangdong.
Ndola

Historie

Rundt slavetreet holdt de arabiske slavehandlerne sitt slavemarked på 1800-tallet. Det opprinnelige slavetreet er av typen Pos Mahogany men det treet er i ferd med å bli kvalt av to fikentrær som slynger seg rundt det. Slavetreet står på Zambias liste over nasjonal monument. Til tross for status som nasjonal monument er det ikke skiltet til treet, men det er lett å finne dersom en kjører inn Moffat Avenue fra Nkana road ( et par hundre meter nedenfor Ndola Hospital)

Flystyrt med FNs generalsekretære

På vegen mellom Ndola og Kitwe er det reist et minnesmerke på det stedet der daværende FNs generalsekretær Dag Hammarskjöld omkom i et flystyrt 18. september 1961.

Næringsliv

Dagsavisen Times of Zambia utkommer her og blir distribuert til hele landet. Avisen har tradisjonelt vært regjeringens talerør.
Ndola har variert industri: Sementfabrikk, skoindustri,såpefabrikk, trebearbeidingsfabrikk, metallurgisk prosessering (koblet til kopperindustrien), sukkerraffineri, bildekkfabrikk og ulike mekanisk virksomhet mot gruveindustrien.
Ndolas gruvevirksomhet ligger 10 kilometer sørøst for Ndola langs hovedvegen mot Lusaka. Gruven heter Bwana Mkubwa og er eid av First Quantum Minerals. Selve gruvevirksomheten ble lagt ned i 1984, men virksomheten ble gjenopptatt i 1991 og bruker ny teknologi, og utvinner kopper fra de gamle slagghaugene. Navnet kommer fra Swahili:Bwana som betyr herre, mister, betydningsfull osv , mens Kubwa betyr stor. Altså på norsk Stor herre.
I Ndola ligger Indeni oljeraffineri. Detaljert satellittfoto finner man på 13°02′20,27″S 28°41′08,68″Ø Råoljen kommer hit gjennom en 1710 km lang oljerørledning fra Dar-es-Salaam i Tanzania. Oljerørledningen ble tatt i bruk i 1968,og blei bygget av Tazama.
I Dar-es-Salaam er det en egen oljeterminal hvor råoljen blir tatt i land. Fra Indeni oljeraffineri blir bensin, diesel og andre raffineriet produkter distribuert til hele Zambia, og Katanga provinsen i Kongo. Indeni har vært rammet av flere branner, den siste i 1999. det tok 2 år før virksomheten var i full drift. I mellomtiden blei diesel og bensin importert med tankbiler fra Sør-Afrika.

Jernbane

Ndola ligger på Zambias hovedjernbanelinje fra Livingstone-via Lusaka- til Kitwe. Jernbanestrekningen ble åpnet allerede i 1909, 20 år før kobbergruvene i Copperbeltprovincen ble åpnet. Fra Ndola går det jernbanelinje videre inn til Lubumbashi i Kongo. Det er ingen persontrafikk på den strekningen, kun gods. Derfra ligger det jernbaneskinner inn i Angola og ned til atlanterhavskysten, det har på grunn av uroligheter i Angola og Kongo ikke vært trafikk på den strekningen siden 1970-tallet.

Grunnskoler

Byen har offentlige skoler på grunnskolenivå. Zimba School er en privat internasjonal skole av bra kvalitet.

College

Ndola technical College, åpent 1964 Ndola Colege of Biomedical Sciences

Universitet

Ndola capus av UNZA (University of Zambia i Lusaka), åpnet 1978